### Resumé

I det vedtagne budget for 2024-2027 er der afsat en pulje på i alt 30 mio. kr. til ekstraordinært vedligehold af [adresse], [adresse] og halgulve. Puljen er fordelt med 15 mio. kr. 2024 og 2025. Der søges anlægsbevilling på 30 mio. kr.

### Sagsfremstilling

**Udbedring af konstruktion på facader på [adresse]**

Kirkebakkeskolen gennemgik en større renovering af facaderne i 2010, hvor der blev monteret nye vinduespartier samt efterisolering og ny beklædning af facader. Eksternt ingeniørfirma har i rapport udarbejdet i 2020 konstateret utætheder i facader og ved nedløbsrør, som skyldes konstruktionen. Arbejdet med at udbedre konstruktionen vil blive udført i 2024 og 2025.

**Udskiftning af tag på [adresse]**

I 2021 blev der pga. konstatering af utætheder i bølgepladerne på taget på [adresse] sat undersøgelser i gang ved eksternt firma vedr. udskiftning af taget. Undersøgelserne viste behov for opretning af tagkonstruktionen for at sikre bæreevnen på et nyt tag, der lever op til nutidens krav til isolering. Arbejdet med opretning af tagkonstruktion og udskiftning af tag udføres i 2024-2025.

**Udskiftning af halgulve**

I forbindelse med halbyggerierne i henholdsvis Give, Nanna Jeppesen og [adresse] i Vejle by er der i budgettet afsat midler til renovering af gulvene i de eksisterende haller på disse lokationer samt DGI Husets hal 4, da gulvene er slidte og ikke kan nedslibes yderligere. Renoveringen af halgulvene udføres i sommeren 2024, hvor det vil være til mindst mulig gene for hallens brugere.

Der søges om anlægsbevilling til gennemførelse af projekterne.

### Økonomi

![](data:image/png;base64...)
Figur 1 Ny/ændring af anlægsbevilling
 ![](data:image/png;base64...)
Figur 2 Tillægsbevilling til rådighedsbeløb

**Opsummering af de bevillingsmæssige konsekvenser**Sagen medfører, at der gives en anlægsbevilling og afsættes rådighedsbeløb på 30 mio. kr. til vedligehold af [adresse] og vedligehold af Vindinghallen og halvgulve. Udgiften finansieres af den til formålet afsatte pulje med 15 mio. kr. i 2024 og 15 mio. kr. i 2025.

Af rådighedsbeløb i 2024 forventes der afholdt 10 mio. kr. – restbudget søges overført til brug i 2025 ifm. den samlede overførselssag 2024/2025.

**Høring**Centralt Budget har ingen bemærkninger af bevillingsmæssig karakter.

### Klima og resiliensvurdering

 Der vil på [adresse] blive isoleret efter nutidens standarder, hvilket vil bidrage til lavere energiforbrug til opvarmning af bygningen.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 5. marts 2024, punkt 60:

**at** de bevillingsmæssige konsekvenser godkendes, jf. bevillingsskema under afsnittet Økonomi.

#### Beslutning fra Teknisk Udvalg, den 5. marts 2024, punkt 60:

Godkendt.

#### Beslutning fra Økonomiudvalget, den 8. marts 2024, punkt 81:

Anbefales.

### Beslutning

Godkendt.

Fraværende: Nadia Hermansen. I stedet mødte Kirsten Jepsen.